stanford-oval/wikipedia huggingface dataset:
เซฟแพลนเน็ต

| เซฟแพลนเน็ต |
| --- | --- |
ที่เกิด: กรุงเทพมหานคร ประเทศไทย
แนวเพลง: อินดีป็อป
ช่วงปี: พ.ศ. 2558–ปัจจุบัน
ค่ายเพลง: อิสระ

สมาชิก:   ฐิติภัทร อรรถจินดา  อภิวิชญ์ คำฟู 

อดีตสมาชิก: ชยปัญญ์ จันทรานุสนธิ์

เว็บไซต์: Safeplanet (Facebook)
นักดนตรี
เซฟแพลนเน็ต (อังกฤษ: Safeplanet) เป็นวงดนตรีไทยแนวอินดีป็อป ก่อตั้งเมื่อ พ.ศ. 2558 ที่กรุงเทพมหานคร โดย ฐิติภัทร อรรถจินดา, อภิวิชญ์ คำฟู และชยปัญญ์ จันทรานุสนธิ์ ชื่อของวงหมายถึง เหมือนเป็นพื้นที่ปลอดภัย และสามารถแสดงผลงานได้อย่างสบายใจ พวกเขาออกซิงเกิลแรกเมื่อ พ.ศ. 2559, อัลบั้มแรก Safeboys ใน พ.ศ. 2562 อัลบั้มที่สอง Cap, Capo, Cigarettes & Beer ใน พ.ศ. 2565 ต่อมา ชยปัญญ์ จันทรานุสนธิ์ ลาออกจากวงเมื่อ พ.ศ. 2567 พวกเขาได้รับรางวัล Best Indie Of The Year ในงานประกาศผลรางวัล The Guitar Mag Awards 2022
ประวัติ

เซฟแพลนเน็ต เกิดขึ้นจาก ฐิติภัทร อรรถจินดา (เอเลี่ยน) และอภิวิชญ์ คำฟู (ดอย) ซึ่งเป็นสมาชิกในวง Shadow Flare ในขณะนั้น เมื่อสมาชิกในวงมีความเห็นไม่ตรงกัน จึงได้แยกทางกัน แต่เอกับดอยที่มีสไตล์ดนตรีใกล้เคียงกัน จึงชวนกันมาตั้งวงดนตรีใหม่ด้วยกัน และได้มือเบสที่เล่นดนตรีแบ็คอัพให้กับเจลลีร็อกเกต ชยปัญญ์ จันทรานุสนธิ์ (ยี่) ซึ่งเป็นรุ่นน้องของดอยที่เรียนอยู่ที่ วิทยาลัยดุริยางคศิลป์ มหาวิทยาลัยมหิดล มาร่วมงานในภายหลังด้วย โดยความหมายของชื่อวงเซฟแพลนเน็ตนั้นเหมือนเป็นพื้นที่ปลอดภัย เป็นพื้นที่ที่สามารถแสดงผลงานได้อย่างสบายใจ
เซฟแพลนเน็ต วางจำหน่ายซิงเกิลแรกชื่อว่า "กล่องดำ" เมื่อวันที่ 15 กุมภาพันธ์ พ.ศ. 2559 และวางจำหน่ายอัลบั้มแรกในชื่อ Safeboys เมื่อวันที่ 10 กันยายน พ.ศ. 2562 เซฟแพลนเน็ตจัดคอนเสิร์ตใหญ่ครั้งแรกของตัวเองเมื่อวันที่ 6 กรกฎาคม พ.ศ. 2562 ในชื่อ "Safeplanet Neonplanet Concert" ณ มนตรี สตูดิโอ โดยมีวง Anatomy Rabbit เป็นวงเปิด เซฟแพลนเน็ต วางจำหน่ายอัลบั้มที่สองในชื่อ Cap, Capo, Cigarettes & Beer เมื่อวันที่ 25 พฤษภาคม พ.ศ. 2565
ชยปัญญ์ จันทรานุสนธิ์ ประกาศลาออกจากวงเมื่อวันที่ 24 กรกฎาคม พ.ศ. 2567 และจะยุติบทบาทกับวงหลังสิ้นเดือนกันยายน
สมาชิก

ฐิติภัทร อรรถจินดา (เอเลี่ยน) – กีตาร์, ร้องนำ, ร้องประสาน, เครื่องสังเคราะห์เสียง และคีย์บอร์ด (2558–ปัจจุบัน)
อภิวิชญ์ คำฟู (ดอย) – กลอง และเพอร์คัสชัน (2558–ปัจจุบัน)
ชยปัญญ์ จันทรานุสนธิ์ (ยี่) – เบส (2558–2567)
ผลงาน

| ผลงานเพลงของเซฟแพลนเน็ต |
| --- | --- |
สตูดิโออัลบั้ม: 2
อัลบั้มบันทึกการแสดงสด: 1
ซิงเกิล: 25
ผลงาน > สตูดิโออัลบั้ม

| ชื่ออัลบั้ม | รายละเอียด | รายชื่อเพลง |
| --- | --- | --- |
| Safeboys |  ออกจำหน่าย: 10 กันยายน พ.ศ. 2562  สังกัด: อิสระ  รูปแบบ: ดิจิทัลดาวน์โหลด, สตรีมมิง, ซีดี, แผ่นเสียง, ตลับเทป |  In The Woods  กล่องดำ ( Black Box )  โอยา ( Oheya )  กอดความเจ็บช้ำ ( Carry )  ห้องกระจก ( Mirror Room )  ตัดสินใจ ( Again )  คำตอบ ( Answer )  ดินแดน ( Din Dan )  ระบาย ( Paint )  แสงสว่าง ( Strobe Light )  ข้างกาย ( With You )  เพียงเธอ ( Always )  ลอง ( Try )  แสงสว่าง ( Acoustic Version )  เพียงเธอ ( Acoustic Version )  พริบตา ( The Wind ) (Bonus Track เฉพาะแผ่นซีดีญี่ปุ่น) |
| Cap, Capo, Cigarettes & Beer |  ออกจำหน่าย: 25 พฤษภาคม พ.ศ. 2565  สังกัด: อิสระ  รูปแบบ: ดิจิทัลดาวน์โหลด, สตรีมมิง, ซีดี, แผ่นเสียง, ตลับเทป |  Bon Voyage  โลกใบใหม่ ( New World )  สิ่งที่เธอฝากไว้ ( The Maze )  ในเมื่อใจ ( The Heart )  วันที่สวยงาม ( To The Day )  อย่างน้อย ( Sunset )  ดวงตะวัน ( The Sun )  นอนไม่หลับ ( Melatonin )  ถ้าเธอได้รู้ ( The Secret )  รู้เธอยังกังวล ( My Worry )  ไม่เคยเปลี่ยน ( The Mountain )  พริบตา ( The Wind )  Youth |
ผลงาน > อัลบั้มบันทึกการแสดงสด

| ชื่ออัลบั้ม | รายละเอียด | รายชื่อเพลง |
| --- | --- | --- |
| Cap, Capo, Cigarettes & Beer (Live Experience Concert) |  ออกจำหน่าย: 24 พฤษภาคม พ.ศ. 2566  สังกัด: อิสระ  รูปแบบ: ดิจิทัลดาวน์โหลด, สตรีมมิง |  Bon Voyage - Live Session  วันที่สวยงาม ( To The Day ) - Live Session  ดวงตะวัน ( The Sun ) - Live Session  นอนไม่หลับ ( Melatonin ) - Live Session  โลกใบใหม่ ( New World ) - Live Session  ในเมื่อใจ ( The Heart ) - Live Session  อย่างน้อย ( Sunset ) - Live Session  รู้เธอยังกังวล ( My Worry ) - Live Session  ถ้าเธอได้รู้ ( The Secret ) - Live Session  ไม่เคยเปลี่ยน ( The Mountain ) - Live Session  สิ่งที่เธอฝากไว้ ( The Maze ) - Live Session  พริบตา ( The Wind ) - Live Session  Youth - Live Session |
ผลงาน > ซิงเกิล > ในฐานะศิลปินนำ

| ปี | ชื่อเพลง | อัลบั้ม |
| --- | --- | --- |
| 2559 | "กล่องดำ" | Safeboys |
| 2559 | "โอยา" | Safeboys |
| 2559 | "ห้องกระจก" | Safeboys |
| 2559 | "ระบาย" | Safeboys |
| 2560 | "ตัดสินใจ" | Safeboys |
| 2560 | "ดินแดน" | Safeboys |
| 2561 | "แสงสว่าง" | Safeboys |
| 2561 | "คำตอบ" | Safeboys |
| 2562 | "กอดความเจ็บช้ำ" | Safeboys |
| 2562 | "ลอง" | Safeboys |
| 2562 | "ข้างกาย" | Safeboys |
| 2562 | "เพียงเธอ" | Safeboys |
| 2562 | "พริบตา" | Cap, Capo, Cigarettes & Beer |
| 2563 | "สิ่งที่เธอฝากไว้" | Cap, Capo, Cigarettes & Beer |
| 2563 | "ไม่เคยเปลี่ยน" | Cap, Capo, Cigarettes & Beer |
| 2563 | "ถ้าเธอได้รู้" | Cap, Capo, Cigarettes & Beer |
| 2564 | "วันที่สวยงาม" | Cap, Capo, Cigarettes & Beer |
| 2564 | "โลกใบใหม่" | Cap, Capo, Cigarettes & Beer |
| 2564 | "อย่างน้อย" | Cap, Capo, Cigarettes & Beer |
| 2565 | "นอนไม่หลับ" | Cap, Capo, Cigarettes & Beer |
| 2566 | "ปล่อยมือ" | ไม่มีอัลบั้ม |
| 2566 | "Daydream" | ไม่มีอัลบั้ม |
| 2567 | "ทุกสิ่ง (Voodoo Potion)" | ไม่มีอัลบั้ม |
| 2567 | "ไม่เคยรู้" | ไม่มีอัลบั้ม |
| 2567 | "ดาวเคราะห์" | ไม่มีอัลบั้ม |
ผลงาน > ซิงเกิล > ในฐานะศิลปินรับเชิญ

| ปี | ศิลปิน | ชื่อเพลง | อัลบั้ม |
| --- | --- | --- | --- |
| 2564 | อนาโตมี่ แรบบิท | ขอให้โลกนี้ใจดีกับเธอ | ไม่มีอัลบั้ม |
| 2566 | ROTH BART BARON | BLOW | 8 |
รางวัล

| ปี | รางวัล | เสนอชื่อ | สาขา | ผล | อ้างอิง |
| --- | --- | --- | --- | --- | --- |
| 2563 | Spotify Wrapped | Safeboys | Most Streamed Thai Album 2020 | ชนะ |  |
| 2565 | The Guitar Mag Awards 2022 | เซฟแพลนเน็ต | Best Indie Of The Year | ชนะ |  |
| 2566 | โทตี้มิวสิกอวอร์ดส์ 2022 | เซฟแพลนเน็ต | ศิลปินแห่งปี – กลุ่ม | เสนอชื่อเข้าชิง |  |
ฟอร์มูลาวันชิงแชมป์โลก 2025

ก่อนหน้า
2024
ถัดไป
2026
ประเทศเจ้าภาพ
สนามแข่งขัน
รายการแข่งขันสนับสนุน: 
ฟอร์มูลา 2 แชมเปียนชิป
ฟอร์มูลา 3 แชมเปียนชิป
เอฟวันอะแคเดมี
แลนโด นอร์ริส และทีมของเขา แมกลาเรน-เมอร์เซเดส เป็นผู้นำตารางคะแนนชิงแชมป์โลกประเภทนักขับและผู้ผลิตตามลำดับ
การแข่งขัน เอฟไอเอ ฟอร์มูลาวันชิงแชมป์โลก 2025 (อังกฤษ: 2025 FIA Formula One World Championship) เป็นการแข่งขันรถฟอร์มูลาวันชิงแชมป์โลกที่กำหนดจะจัดขึ้นเป็นครั้งที่ 75 ภายใต้การรับรองในฐานะการแข่งขันระดับสูงสุดของการแข่งรถประเภทล้อเปิดโดยสหพันธ์รถยนต์ระหว่างประเทศ (เอฟไอเอ) ซึ่งเป็นหน่วยงานกำกับดูแลกีฬาท้าความเร็วระดับโลก การแข่งขันชิงแชมป์จะกำหนดออกเป็นการแข่งขันกรังด์ปรีซ์ทั้งหมด 24 รายการทั่วโลก โดยเริ่มต้นการแข่งขันในเดือนมีนาคมและสิ้นสุดลงในเดือนธันวาคม
นักขับและทีมผู้ผลิตเข้าร่วมการแข่งขันกันเพื่อชิงตำแหน่งแชมป์โลกประเภทนักขับ และแชมป์โลกประเภทผู้ผลิตตามลำดับ มักซ์ แฟร์สตัปเปิน นักขับจากเรดบูลเรซซิง-ฮอนด้า อาร์บีพีที เป็นแชมป์โลกประเภทนักขับฤดูกาลก่อนหน้า ขณะที่แมกลาเรน-เมอร์เซเดส เป็นแชมป์โลกประเภทผู้ผลิตทีมฤดูกาลก่อนหน้า
การแข่งขันฤดูกาล 2025 ถูกกำหนดให้เป็นฤดูกาลสุดท้ายที่ผู้เข้าแข่งขันจะใช้เครื่องยนต์ต้นกําลังแบบเดิมซึ่งกำหนดใช้ครั้งแรกตั้งแต่ฤดูกาล 2014 เป็นเครื่องยนต์ที่ปรับปรุงโดยเลิกใช้เครื่องกำเนิดไฟฟ้าพลังงานความร้อน (MGU-H) และใช้เครื่องกำเนิดไฟฟ้าพลังงานจลน์ (MGU-K) ที่มีกำลังขาออกสูงกว่าแทนในกฎข้อบังคับของฤดูกาล 2026 นอกจากนี้ยังเป็นฤดูกาลสุดท้ายของรถรุ่นใช้หลักกราวด์เอฟเฟกต์ (ground-effect) ซึ่งใช้มาตั้งแต่ฤดูกาล 2022 และระบบลดแรงต้านอากาศ (drag reduction system; DRS) ซึ่งเข้ามาช่วยในการขึ้นนำตั้งแต่ฤดูกาล 2012 เนื่องจากรถที่ควบคุมอากาศพลศาสตร์ด้วยปีกหลังที่สามารถขยับได้จะเข้ามาแทนที่ในฤดูกาล 2026
การแข่งขันฤดูกาล 2025 จะเป็นฤดูกาลสุดท้ายที่เรอโนซึ่งเป็นผู้ผลิตและจัดหาเครื่องยนต์ให้แก่อาลปีน กำหนดการยุติการผลิตเครื่องยนต์หลังสิ้นสุดฤดูกาล 2025
ผู้เข้าแข่งขัน

ทีมผู้ผลิตและนักขับต่อไปนี้จะเข้าร่วมการแข่งขันฟอร์มูลาวันชิงแชมป์โลก 2025 ทุกทีมนั้นจะแข่งขันโดยใช้ยางรถยนต์ที่จัดหาโดยปีเรลลี แต่ละทีมต้องส่งนักขับเข้าร่วมการแข่งขันอย่างน้อยสองคน โดยให้นักขับหนึ่งคนประจำรถหนึ่งคันจากทั้งหมดสองคันที่กำหนดให้ใช้แข่งขัน
| ผู้เข้าแข่งขัน | ผู้ผลิต | แชสซี | เครื่องยนต์ | นักขับ> หมายเลข | นักขับ> ชื่อ | นักขับ>  |
| --- | --- | --- | --- | --- | --- | --- |
|  บีดับเบิลยูที อาลปีนเอฟวันทีม | อาลปีน-เรอโน | เอ525 | เรอโน อี-เทค อาร์อี25 | 7 10 |  แจ็ก ดูอัน  ปีแยร์ กัสลี |  |
|  แอสตันมาร์ติน อะแรมโคเอฟวันทีม | แอสตันมาร์ติน อะแรมโค-เมอร์เซเดส | เอเอ็มอาร์25 | เมอร์เซเดส-เอเอ็มจี เอฟ1 เอ็ม16 | 14 18 |  เฟร์นันโด อาลอนโซ  แลนซ์ สโตรลล์ |  |
|  สกูเดเรียแฟร์รารี เอชพี | แฟร์รารี | เอสเอฟ-25 | แฟร์รารี 066/12 | 16 44 |  ชาร์ล เลอแกลร์  ลูวิส แฮมิลตัน |  |
|  มันนี่แกรม ฮาสเอฟวันทีม | ฮาส-แฟร์รารี | วีเอฟ-25 | แฟร์รารี 066/12 | 31 87 |  แอ็สเตบาน ออกง  โอลิเวอร์ แบร์แมน |  |
|  แมกลาเรนฟอร์มูลาวันทีม | แมกลาเรน-เมอร์เซเดส | เอ็มซีแอล39 | เมอร์เซเดส-เอเอ็มจี เอฟ1 เอ็ม16 | 4 81 |  แลนโด นอร์ริส  ออสการ์ พิแอสทรี |  |
|  เมอร์เซเดส-เอเอ็มจี เปโตรนาสเอฟวันทีม | เมอร์เซเดส | เอฟ1 ดับเบิลยู16 | เมอร์เซเดส-เอเอ็มจี เอฟ1 เอ็ม16 | 12 63 |  อันเดรอา คีมี อันโตเนลลี  จอร์จ รัสเซลล์ |  |
|  วีซา แคชแอป เรซซิงบูลส์เอฟวันทีม | เรซซิงบูลส์-ฮอนด้า อาร์บีพีที | วีซีเออาร์บี 02 | ฮอนด้า อาร์บีพีทีเอช002 | 6 22 |  อีซัก อาจาร์  ยูกิ สึโนดะ |  |
|  ออราเคิลเรดบูลเรซซิง | เรดบูลเรซซิง-ฮอนด้า อาร์บีพีที | อาร์บี21 | ฮอนด้า อาร์บีพีทีเอช002 | 1 30 |  มักซ์ แฟร์สตัปเปิน  เลียม ลอว์สัน |  |
|  สเตกเอฟวันทีม คิก เซาเบอร์ | คิก เซาเบอร์-แฟร์รารี | ซี45 | แฟร์รารี 066/12 | 5 27 |  กาบรีแยล บอร์ตูเลตู  นีโค ฮึลเคินแบร์ค |  |
|  แอตลัสเซียน วิลเลียมส์เรซซิง | วิลเลียมส์-เมอร์เซเดส | เอฟดับเบิลยู47 | เมอร์เซเดส-เอเอ็มจี เอฟ1 เอ็ม16 | 23 55 |  อเล็กซานเดอร์ อัลบอน  การ์โลส ไซนซ์ ยูนิออร์ |  |
| แหล่งที่มา: | แหล่งที่มา: | แหล่งที่มา: | แหล่งที่มา: | แหล่งที่มา: | แหล่งที่มา: |  |
ปฏิทินการแข่งขัน

ปฏิทินการแข่งขันฤดูกาล 2025 มีกำหนดการแข่งขันกรังด์ปรีซ์ 24 รายการเท่ากับฤดูกาลก่อนหน้า โดยการแข่งขันไชนีส, ไมอามี, เบลเจียน, ยูไนเต็ดสเตตส์, เซาเปาโล และการ์ตาร์กรังด์ปรีซ์ กำหนดให้นำเสนอรูปแบบการแข่งขันแบบสปรินต์
| ลำดับ | การแข่งขัน | สนามแข่งขัน | วันแข่งขัน |
| --- | --- | --- | --- |
| 1 | ออสเตรเลียนกรังด์ปรีซ์ |  อัลเบิร์ตพาร์กเซอร์กิต เมลเบิร์น | 16 มีนาคม |
| 2 | ไชนีสกรังด์ปรีซ |  เซี่ยงไฮ้อินเตอร์เนชันแนลเซอร์กิต เซี่ยงไฮ้ | 23 มีนาคม |
| 3 | เจแปนนีสกรังด์ปรีซ์ |  ซูซูกะเซอร์กิตอินเตอร์เนชันแนลเรซซิงคอร์ส ซูซูกะ | 6 เมษายน |
| 4 | บาห์เรนกรังด์ปรีซ์ |  บาห์เรนอินเตอร์เนชันแนลเซอร์กิต เศาะคีร | 13 เมษายน |
| 5 | ซาอุดีอาระเบียนกรังด์ปรีซ์ |  ญิดดะฮ์คอร์นิชเซอร์กิต ญิดดะฮ์ | 20 เมษายน |
| 6 | ไมอามีกรังด์ปรีซ์ |  ไมอามีอินเตอร์เนชันแนลออโตโดรม ไมอามีการ์เดนส์ ฟลอริดา | 4 พฤษภาคม |
| 7 | เอมีเลีย-โรมัญญากรังด์ปรีซ์ |  อีโมลาเซอร์กิต อีโมลา | 18 พฤษภาคม |
| 8 | โมนาโกกรังด์ปรีซ์ |  ซีร์กุยเดอมอนาโก โมนาโก | 25 พฤษภาคม |
| 9 | สเปนิชกรังด์ปรีซ์ |  ซีร์กูอิตดาบาร์ซาโลนา-กาตาลุญญา มอมมาโล | 1 มิถุนายน |
| 10 | แคนาเดียนกรังด์ปรีซ์ |  ซีร์กุยฌีล-วีลเนิฟว์ มอนทรีออล | 15 มิถุนายน |
| 11 | ออสเตรียนกรังด์ปรีซ์ |  เรดบูลริง ชปีลแบร์ค | 29 มิถุนายน |
| 12 | บริติชกรังด์ปรีซ์ |  ซิลเวอร์สโตนเซอร์กิต ซิลเวอร์สโตน | 6 กรกฎาคม |
| 13 | เบลเจียนกรังด์ปรีซ์ |  ซีร์กุยเดอสปา-ฟร็องกอร์ช็อง สตาฟว์โล | 27 กรกฎาคม |
| 14 | ฮังกาเรียนกรังด์ปรีซ์ |  ฮังกาโรริง โมดโยโรด | 3 สิงหาคม |
| 15 | ดัตช์กรังด์ปรีซ์ |  เซียร์กูยต์ซันต์โฟร์ต ซันต์โฟร์ต | 31 สิงหาคม |
| 16 | อิตาเลียนกรังด์ปรีซ์ |  มอนซาเซอร์กิต มอนซา | 7 กันยายน |
| 17 | อาเซอร์ไบจานกรังด์ปรีซ์ |  บากูซิตีเซอร์กิต บากู | 21 กันยายน |
| 18 | สิงคโปร์กรังด์ปรีซ์ |  มารีนาเบย์สตรีตเซอร์กิต สิงคโปร์ | 5 ตุลาคม |
| 19 | ยูไนเต็ดสเตตส์กรังด์ปรีซ์ |  เซอร์กิตออฟดิอเมริกาส์ ออสติน เท็กซัส | 19 ตุลาคม |
| 20 | เม็กซิโกซิตีกรังด์ปรีซ์ |  เอาโตโดรโมเอร์มาโนสโรดริเกซ เม็กซิโกซิตี | 26 ตุลาคม |
| 21 | เซาเปาโลกรังด์ปรีซ์ |  อิงแตร์ลากูสเซอร์กิต เซาเปาลู | 9 พฤศจิกายน |
| 22 | ลาสเวกัสกรังด์ปรีซ์ |  ลาสเวกัสสตริปเซอร์กิต พาราไดซ์ เนวาดา | 22 พฤศจิกายน |
| 23 | กาตาร์กรังด์ปรีซ์ |  ลูซัยล์อินเตอร์เนชันแนลเซอร์กิต ลูซัยล์ | 30 พฤศจิกายน |
| 24 | อาบูดาบีกรังด์ปรีซ์ |  ยาสมารีนาเซอร์กิต อาบูดาบี | 7 ธันวาคม |
แหล่งที่มา:
ผลการแข่งขันและตารางคะแนน > ผลการแข่งขันกรังด์ปรีซ

| ลำดับ | กรังด์ปรีซ์ | ตำแหน่งโพล | ทำรอบเร็วที่สุด | นักชับที่ชนะ | ทีมผู้ผลิตที่ชนะ | รายงาน |
| --- | --- | --- | --- | --- | --- | --- |
| 1 |  ออสเตรเลียนกรังด์ปรีซ์ |  แลนโด นอร์ริส |  แลนโด นอร์ริส |  แลนโด นอร์ริส |  แมกลาเรน-เมอร์เซเดส | รายงาน |
| 2 |  ไชนีสกรังด์ปรีซ |  |  |  |  | รายงาน |
| 3 |  เจแปนนีสกรังด์ปรีซ์ |  |  |  |  | รายงาน |
| 4 |  บาห์เรนกรังด์ปรีซ์ |  |  |  |  | รายงาน |
| 5 |  ซาอุดีอาระเบียนกรังด์ปรีซ์ |  |  |  |  | รายงาน |
| 6 |  ไมอามีกรังด์ปรีซ์ |  |  |  |  | รายงาน |
| 7 |  เอมีเลีย-โรมัญญากรังด์ปรีซ์ |  |  |  |  | รายงาน |
| 8 |  โมนาโกกรังด์ปรีซ์ |  |  |  |  | รายงาน |
| 9 |  สเปนิชกรังด์ปรีซ์ |  |  |  |  | รายงาน |
| 10 |  แคนาเดียนกรังด์ปรีซ์ |  |  |  |  | รายงาน |
| 11 |  ออสเตรียนกรังด์ปรีซ์ |  |  |  |  | รายงาน |
| 12 |  บริติชกรังด์ปรีซ์ |  |  |  |  | รายงาน |
| 13 |  เบลเจียนกรังด์ปรีซ์ |  |  |  |  | รายงาน |
| 14 |  ฮังกาเรียนกรังด์ปรีซ์ |  |  |  |  | รายงาน |
| 15 |  ดัตช์กรังด์ปรีซ์ |  |  |  |  | รายงาน |
| 16 |  อิตาเลียนกรังด์ปรีซ์ |  |  |  |  | รายงาน |
| 17 |  อาเซอร์ไบจานกรังด์ปรีซ์ |  |  |  |  | รายงาน |
| 18 |  สิงคโปร์กรังด์ปรีซ์ |  |  |  |  | รายงาน |
| 19 |  ยูไนเต็ดสเตตส์กรังด์ปรีซ์ |  |  |  |  | รายงาน |
| 20 |  เม็กซิโกซิตีกรังด์ปรีซ์ |  |  |  |  | รายงาน |
| 21 |  เซาเปาโลกรังด์ปรีซ์ |  |  |  |  | รายงาน |
| 22 |  ลาสเวกัสกรังด์ปรีซ์ |  |  |  |  | รายงาน |
| 23 |  กาตาร์กรังด์ปรีซ์ |  |  |  |  | รายงาน |
| 24 |  อาบูดาบีกรังด์ปรีซ์ |  |  |  |  | รายงาน |
แหล่งที่มา:
ผลการแข่งขันและตารางคะแนน > ระบบการให้คะแนน

คะแนนจะมอบให้กับนักขับที่ได้รับการจัดอันดับในสิบอันดับแรกของการแข่งขัน และนักขับในแปดอันดับแรกของรอบสปรินต์ ในกรณีที่คะแนนของนักขับเสมอกัน ระบบนับคะแนนถอยหลังจะถูกใช้โดยนักขับที่มีผลการแข่งขันดีที่สุดจะได้รับการจัดอันดับสูงกว่า หากผลลัพธ์ที่ดีที่สุดเหมือนกันจะตัดสินโดยผลลัพธ์ถัดไปที่ดีที่สุดและไล่ต่อไปเรื่อย ๆ จนกว่าจะได้ผู้ชนะ คะแนนจะมอบให้โดยใช้ระบบดังต่อไปนี้:
| อับดับ |  1  |  2  |  3  |  4  |  5  |  6  |  7  |  8  |  9  |  10  |  |
| --- | --- | --- | --- | --- | --- | --- | --- | --- | --- | --- | --- |
| กรังด์ปรีซ์ | 25 | 18 | 15 | 12 | 10 | 8 | 6 | 4 | 2 | 1 |  |
| สปรินต์ | 8 | 7 | 6 | 5 | 4 | 3 | 2 | 1 |  |  |  |
แหล่งที่มา:
ผลการแข่งขันและตารางคะแนน > ตารางคะแนนชิงแชมป์โลกประเภทผู้ผลิต

แถวในตารางไม่ได้หมายถึงคะแนนของนักขับคนใดคนหนึ่ง ตารางคะแนนชิงแชมป์โลกประเภทผู้ผลิตนั้นจะอ้างอิงอันดับการแข่งขันในแต่ละกรังด์ปรีซ์ โดยจัดเรียงตามการจัดอันดับอันเป็นที่สิ้นสุดหลังจบการแข่งขันเพียงเท่านั้น (ซึ่งไม่ใช่คะแนนสะสมทั้งหมดที่ทำได้ในการแข่งขันนั้น รวมถึงคะแนนจากรอบสปรินต์ด้วย)
แหล่งข้อมูลอื่น

เว็บไซต์ทางการ
| ด ค กฤดูกาลแข่งขันของฟอร์มูลาวัน |
| --- | --- |
 1950  1951  1952  1953  1954  1955  1956  1957  1958  1959  1960  1961  1962  1963  1964  1965  1966  1967  1968  1969  1970  1971  1972  1973  1974  1975  1976  1977  1978  1979  1980  1981  1982  1983  1984  1985  1986  1987  1988  1989  1990  1991  1992  1993  1994  1995  1996  1997  1998  1999  2000  2001  2002  2003  2004  2005  2006  2007  2008  2009  2010  2011  2012  2013  2014  2015  2016  2017  2018  2019  2020  2021  2022  2023  2024  2025
เจ้าไชยลังกาพิศาลโสภาคย์คุณ

| เจ้าไชยลังกาพิศาลโสภาคย์คุณ> เจ้านครลำพูน |
| --- | --- |
ครองราชย์: พ.ศ. 2386 - พ.ศ. 2414
รัชสมัย: 28 ปี
รัชกาลก่อนหน้า: พระยาน้อยลังกา
รัชกาลถัดไป: เจ้าดาราดิเรกรัตนไพโรจน์
พิราลัย: พ.ศ. 2414
ราชวงศ์: ทิพย์จักร
ราชสกุล: ณ ลำพูน
พระบิดา: พระยาคำฟั่น
พระมารดา: เจ้าคำแปง
เจ้าไชยลังกาพิศาลโสภาคย์คุณ (ไทยถิ่นเหนือ: ) เจ้าผู้ครองนครลำพูนองค์ที่ 6 แห่งราชวงศ์ทิพย์จักร พระองค์ทรงปกครองเมืองนครลำพูน ในระหว่างปี พ.ศ. 2386 - พ.ศ. 2414 รวมระยะเวลาที่ทรงปกครองเมืองนครลำพูน 28 ปี ทรงเป็นเจ้าผู้ครองนครลำพูนที่ปกครองเมืองนครลำพูนยาวนานเป็นอับดับที่ 2 รองจาก เจ้าจักรคำขจรศักดิ์ฯ เจ้าผู้ครองนครลำพูน องค์ที่ 10 แห่งราชวงศ์ทิพย์จักร
พระประวัติ

เจ้าไชยลังกาพิศาลโสภาคย์คุณ เป็นราชโอรสในพระยาคำฟั่นเจ้าผู้ครองนครลำพูนองค์ที่ 1 และเจ้าผู้ครองนครเชียงใหม่องค์ที่ 3 กับแม่เจ้าคำแปงราชเทวี ทรงปกครองลำพูนหลังจากที่พระยาน้อยลังกาถึงแก่พิราลัย ต่อมาในปี พ.ศ. 2391 จึงทรงพระกรุณาโปรดเกล้าฯ ตั้งนายหนานไชยลังกา ขึ้นเป็น "พระยาลำพูนไชยลังกา เจ้าเมืองลำพูนไชย"  ต่อมาเมื่อวันที่ 16 ตุลาคม พ.ศ. 2399 ทรงพระกรุณาโปรดเกล้าฯ เลื่อนอิสริยยศ พระยาลำพูนไชยลังกา ขึ้นเป็น  "เจ้านครลำพูนไชย"  และได้รับการเฉลิมพระนามตามตำแหน่งว่า .. เจ้าไชยลังกาพิศาลโสภาคย์คุณ หริภุญไชยรัษฎาธิวาศ ประเทศราชธุระธาดา มลาวัยวงษ์มัตยานุกูล ลำพูนนครวิชิตไชย เจ้านครลำพูนไชย ..  พระองค์ทรงปกครองเมืองนครลำพูนรวมระยะเวลา 28 ปี และเสด็จถึงแก่พิราลัยในปี พ.ศ. 2414
ราชโอรส ราชธิดา

เจ้ารินคำ ณ ลำพูน (ณ เชียงใหม่) เทวีในพระเจ้าอินทวิชยานนท์
เจ้าราชบุตร (พิมมะสาร ณ ลำพูน)
เจ้าดาราดิเรกรัตนไพโรจน์ (พระนามเดิมว่า เจ้าน้อยดาวเรือง)
เจ้าน้อยพรหม
เจ้าอุปราช (น้อยสุริยะ ณ ลำพูน)
เจ้าเหมพินธุไพจิตร
เจ้าน้อยข่าย ณ ลำพูน สมรสกับ เจ้าขันคำ ณ ลำพูน มีพระบุตร ๑ คน คือ เจ้าน้อยหมื่น ลังกาพินธุ์
ทรงมีชายาและหม่อม 34 องค์ และมีธิดา 30 องค์ ราชบุตร 29 องค์
พระยาคำฟั่น

พระยาคำฟั่น หรือ พระญาคำฝั้น (ไทยถิ่นเหนือ: ) ตำนานพื้นเมืองเชียงใหม่ออกพระนามว่าเจ้ามหาสุภัทรราชะ ทรงเป็นเจ้าผู้ครองนครลำพูนองค์ที่ 1  ระหว่างปี พ.ศ. 2357 - พ.ศ. 2358 และเจ้าผู้ครองนครเชียงใหม่องค์ที่ 3 ระหว่างปี พ.ศ. 2365 - พ.ศ. 2368 แห่งราชวงศ์ทิพย์จักร
พระราชประวัติ

พระยาคำฟั่น เป็นราชโอรสลำดับที่ 8 ในเจ้าฟ้าสิงหาราชธานีเจ้าฟ้าหลวงชายแก้ว ผู้ครองนครลำปางองค์ที่ 2 กับแม่เจ้าจันทา และเป็นพระราชนัดดา (หลานปู่) ในพระยาไชยสงคราม (ทิพย์ช้าง) กับแม่เจ้าพิมพา ซึ่งเป็นต้นราชวงศ์ทิพย์จักร (เชื้อเจ้าเจ็ดตน)
พระยาคำฟั่น เป็นพระอนุชาของพระเจ้ากาวิละ มีพระเชษฐา พระอนุชาและพระขนิษฐา รวม 10 พระองค์ (หญิง 3 ชาย 7) (เจ้าชายทั้ง 7 พระองค์ได้ทรงช่วยกันต่อสู้อริราชศัตรูขยายขอบขัณฑสีมาล้านนาออกไปอย่างเกรียงไกร เป็นเหตุให้มีพระสมัญญาว่า "เจ้าเจ็ดตน") มีพระนามตามลำดับ ดังนี้
พระเจ้ากาวิละ พระเจ้านครเชียงใหม่ พระองค์ที่ 1 (นับเป็น "เจ้านครลำปาง องค์ที่ 3" ในราชวงศ์ทิพย์จักร
พระยาคำโสม พระยานครลำปาง องค์ที่ 4
พระยาธรรมลังกา พระยานครเชียงใหม่ องค์ที่ 2
พระเจ้าดวงทิพย์ พระเจ้านครลำปาง องค์ที่ 5
เจ้าศรีอโนชา พระอัครชายาในสมเด็จพระบวรราชเจ้ามหาสุรสิงหนาท
เจ้าสรีวัณณา (ถึงแก่พิราลัยแต่เยาว์)
พระยาอุปราชหมูล่า
พระยาคำฝั้น เจ้าผู้ครองนครเชียงใหม่ องค์ที่ 3 และ เจ้าผู้ครองนครลำพูน องค์ที่ 1
เจ้าสรีบุญทัน (ถึงแก่กรรมแต่เยาว์)
พระเจ้าบุญมา พระเจ้าผู้ครองนครลำพูน องค์ที่ 2
เจ้าคำฝั้นเษกสมรสกับแม่เจ้าตาเวย ราชธิดาในเจ้าฟ้าเมืองยางแดง (หรือเมืองกันตะระวดี) อันเป็นดินแดนกะเหรี่ยงที่รุ่งเรืองและร่ำรวยมากไปด้วยไม้ขอนสักอันล้ำค่า ต่อมาพระบาทสมเด็จพระพุทธเลิศหล้านภาลัยได้รับพระราชทานพระนามอันเป็นมงคลยิ่งแก่แม่เจ้าตาเวย ว่า "แม่เจ้าเนตรนารีไวย" แม่เจ้าตาเวยได้รับมรดกส่วนพระองค์ ในฐานะธิดาเจ้าฟ้าเมืองยางแดง เป็นที่ดินป่าไม้ขุนยวม อำเภอแม่สะเรียง จังหวัดแม่ฮ่องสอน จำนวน 400,000 กว่าไร่ ซึ่งปัจจุบันที่ดินดังกล่าวราชสำนักสยามได้ตัดสินให้เป็นป่าไม้ชั้น 2
เจ้าคำฟั่น ได้รับแต่งตั้งเป็นพระยาราชวงศ์เมืองเชียงใหม่ในรัชสมัยพระบาทสมเด็จพระพุทธยอดฟ้าจุฬาโลกมหาราช ต่อมา จ.ศ. 1176 พระบาทสมเด็จพระพุทธเลิศหล้านภาลัยทรงพระดำริให้รื้อฟื้นเมืองลำพูนไชยซึ่งร้างอยู่ให้กลับเป็นเมือง จึงโปรดเกล้าเลื่อนพระยาราชวงศ์คำฟั่นเป็นพระยาลำพูนไชย ครองเมืองลำพูนตั้งแต่วันพฤหัสบดี ขึ้น 4 ค่ำ เดือน 11 ศกนั้น ปีต่อมาทรงเลื่อนพระยาลำพูนคำฟั่นเป็นพระยาอุปราชเมืองเชียงใหม่ ถึง จ.ศ. 1185 จึงโปรดให้เลื่อนเป็นพระยาเชียงใหม่ มีพระนามว่าเจ้ามหาสุภัทรราชะ หรือ เจ้ามหาสุภัทราราช
พระยาคำฝั้น ถึงแก่อสัญกรรมเมื่อวันแรม 8 ค่ำ เดือน 8 จ.ศ. 1187 ปีระกา ตรงกับวันที่ 13 กุมภาพันธ์ พ.ศ. 2368 แต่ตำนานพื้นเมืองเชียงใหม่ระบุว่าเป็นวันแรม 11 ค่ำ เดือน 5 ตรงกับวันที่ 1 กุมภาพันธ์ พ.ศ. 2368 สิริอายุได้ 71 ปี
ราชโอรส ราชธิดา

พระยาคำฟั่น มีราชโอรสและราชธิดา รวม 44 พระองค์ อยู่ในราชตระกูล ณ เชียงใหม่ และ ณ ลำพูน มีพระนามตามลำดับ ดังนี้
| --- | --- |
 แม่เจ้าคำแปง เจ้าหนานไชยเสนา  เจ้าหนานมหายศ  พระยาอุปราชพิมพิสาร - พระยาอุปราชนครเชียงใหม่  เจ้าไชยลังกาพิศาลโสภาคย์คุณ - เจ้าบิดาในเจ้าดาราดิเรกรัตนไพโรจน์ เจ้านายเชื้อสายต่อมาใช้ราชตระกูล "ณ ลำพูน"  พระยาธรรมลังกา, พระยารัตนอาณาเขต เจ้าเมืองเชียงราย  เจ้าบัวคำ  เจ้าเกี๋ยงคำ  เจ้าคำค่าย แม่เจ้าเนตรนารีไวย พระยาราชวงศ์ (มหาพรหมคำคง), พระยาราชวงศ์นครเชียงใหม่ - เจ้าบิดาในพระเจ้าอินทวิชยานนท์  เจ้าบุญนำ - ชายาเจ้าหนานมหาวงศ์ (โอรสพระเจ้าบรมราชาธิบดีกาวิละ)  เจ้าคำเกี้ยว - ชายา พระยาอุปราชนครลำพูน"  แม่เจ้าเขียวก้อมเทวี - ชายาในพระยาวิชิตชลธี (เจ้าหนานขัติยะ) เจ้าเมืองตาก เป็นเจ้ามารดาในเจ้าราชวงศ์หนานไชยเทพ ธนัญชยานนท์, เจ้าราชวงศ์นครลำพูน ต้นราชตระกูลสาขา "ธนัญชยานนท์"  เจ้าฟองสมุทร - ชายาเจ้าหนานไชยวงศ์ ณ เชียงตุง, ราชนัดดา (หลานปู่) ใน "เจ้าฟ้าชายสามจุฬามณีสิริเมฆภูมินทร์, เจ้าฟ้านครเชียงตุง องค์ที่ 1"  เจ้าเปาพิมาลย์ หม่อมตาคำ เจ้าคำเมา - รับราชการฝ่ายในเป็นเจ้าจอมใน ร.3 (ไม่มีพระราชโอรส พระราชธิดา)  เจ้าลังกา  เจ้าคำปวน  เจ้าหนานมหาวงศ์ หม่อมคำชัง เจ้าบัวถา  เจ้ากัณหา หม่อมแก้วพา เจ้ามณีวรรณ หม่อมคำหล้า เจ้าธรรมเสนา  พระยาบุรีรัตน์ (เจ้าภูเกียง), พระยาบุรีรัตน์เมืองเชียงราย - เจ้าบิดาในพระยารัตนอาณาเขต (เจ้าหนานสุยะ ณ เชียงใหม่) เจ้าเมืองเชียงราย และเป็นเจ้าปู่ทวดในแม่เจ้าขานแก้ว จักรคำขจรศักดิ์ แม่เจ้าแขกแก้ว จักรคำขจรศักดิ์ ในพลตรี เจ้าจักรคำขจรศักดิ์ เจ้าผู้ครองนครลำพูน องค์ที่ 10":  หม่อมคำเอ้ย เจ้าอุปราช (ธรรมปัญโญ), เจ้าอุปราชนครเชียงใหม่ - สมรสกับเจ้าหญิงอุส่าห์ ณ เชียงตุง ธิดาเจ้าเมืองเหล็ก ราชโอรสในเจ้าฟ้าชายสามจุฬามณีสิริเมฆภูมินทร์, เจ้าฟ้านครเชียงตุง มีลูกคือ เจ้าน้อยมหาวัง  เจ้าน้อยธรรมกิติ หม่อมขาว เจ้าหนานธรรมปัญญา หม่อมคำแสน เจ้าหนานพรหมจักร  เจ้าหนานคำวัง  เจ้าน้อยจักรคำ - สมรสกับ "เจ้าหญิงคำทิพย์ ณ เชียงใหม่" ราชธิดาในพระยาธรรมลังกา  เจ้าน้อยมโนรส หม่อมอุ่นเรือน เจ้าหนานสุยะ หม่อมเรือน เจ้าคำตื้อ หม่อมคำแลบ แม่เจ้ากันธิมาเทวี - ชายาในเจ้าน้อยเทพวงศ์ โอรสในเจ้าฟ้ามหาขนาน เจ้าฟ้านครเชียงตุง  เจ้าหญิงกัลยา หม่อมคำไฝ เจ้าหญิงมุกดา หม่อมคำตุ้ย เจ้าสนธยา - ชายาใน "เจ้าหนานไชยเสนา ณ เชียงใหม่" ราชโอรสในพระเจ้ากาวิละ  เจ้าบัวบุศย์ หม่อมใจคำ เจ้าหนานกาวิละ  เจ้าบัวศรี  เจ้าพิมพา หม่อมคำเอ้ย เจ้าคำนาง  เจ้าเบ็ญจ๋าย  เจ้าบัวไข  เจ้ากรรณิกา
การครองนครเชียงใหม่

| เจ้าหลวงเชียงใหม่แห่ง ราชวงศ์ทิพย์จักร |
| --- | --- |
: พระเจ้ากาวิละ
: พระยาธรรมลังกา
: พระยาคำฟั่น
: พระยาพุทธวงส์
: พระเจ้ามโหตรประเทศ
พระเจ้ากาวิโลรสสุริยวงษ์
: พระเจ้าอินทวิชยานนท์
: เจ้าอินทวโรรสสุริยวงษ์
: เจ้าแก้วนวรัฐ
ด ค ก
เมื่อพระยาคำฟั่น ครองเมืองเชียงใหม่ ได้เกิดการทะเลาะวิวาทกับเจ้าราชวงศ์สุวัณคำมูน ทำให้บรรดาขุนนางได้ไปเชิญเจ้าดวงทิพย์ และเจ้าบุญมา มาประนีประนอมการวิวาทครั้งนี้ โดยแนะนำให้พระยาคำฟั่น เสด็จออกผนวชวัดเชียงมั่น แล้วไปจำพรรษาที่วัดสวนดอก จากนั้นได้มีการปล่อยรถม้าเสี่ยงทายหาเจ้าหลวงองค์ใหม่ แต่รถม้าดังกล่าวกลับมาหยุดอยู่ที่บริเวณหน้าวัดสวนดอก ซึ่งเป็นที่ประทับของพระยาคำฝั้น เหลาบรรดาเจ้านาย และขุนนางจึงได้อัญเชิญพระยาคำฝั้น ให้ลาสิกขาบทกลับมาครองนครเชียงใหม่อีกครั้ง
ในช่วงรัชกาลของพระยาคำฟั่น เป็นช่วงเวลาที่พระบาทสมเด็จพระพุทธเลิศหล้านภาลัยเสด็จสวรรคต และกรมหมื่นเจษฎาบดินทร์ได้ขึ้นครองราชสมบัติเป็นรัชกาลที่ 3 แห่งราชวงศ์จักรี ใน พ.ศ. 2367 และพระยาหลวงฯ ประชวรในขณะที่ส่งพระยาอุปราชพุทธวงศ์และเจ้านายบางส่วนไปเฝ้ารัชกาลที่ 3 เมื่อล้นเกล้ารัชกาลที่ 3 ทรงทราบถึงอาการเจ็บป่วย จึงได้จัดส่งแพทย์หลวงมารักษาแต่อาการก็ไม่ดีขึ้น จนถึงวันอาทิตย์ เดือนห้า แรม 11 ค่ำ ในเวลาบ่าย พระยาคำฟั่นก็ถึงแก่พิราลัย ในจุลศักราช 1186 (ตรงกับวันที่ 13 กุมภาพันธ์ พ.ศ. 2368) สิริอายุรวม 69 ปี และพระยาอุปราชพุทธวงศ์ ขึ้นเป็นเจ้าผู้ครองนครองค์ที่ 4 โดยมีเจ้าหนานมหาวงศ์ บุตรพระยาธรรมลังกาเป็นพระยาอุปราช และเจ้าน้อยมหาพรหม บุตรพระยาคำฟั่น เป็นพระยาราชวงศ์เชียงใหม่สืบไป
สถานแสดงพันธุ์สัตว์น้ำเฉลิมพระเกียรติ 6 รอบ พระชนมพรรษา

| --- | --- |

ที่ตั้งในจังหวัดจันทบุรี
ก่อตั้ง: 5 กรกฎาคม 2545 (2545-07-05)
ที่ตั้ง: ศูนย์ศึกษาการพัฒนาอ่าวคุ้งกระเบน อันเนื่องมาจากพระราชดำริ อำเภอท่าใหม่ จังหวัดจันทบุรี
พิกัดภูมิศาสตร์: 12°34′22″N 101°53′41″E﻿ / ﻿12.57285686056277°N 101.89485274108925°E﻿ / 12.57285686056277; 101.89485274108925
ประเภท: พิพิธภัณฑ์สัตว์น้ำ
เจ้าของ:  กรมประมง
ที่จอดรถ: มี (ไม่เสียค่าใช้จ่าย)
เว็บไซต์: www4.fisheries.go.th/cf-kung_krabaen
สถานแสดงพันธุ์สัตว์น้ำเฉลิมพระเกียรติ 6 รอบ พระชนมพรรษา (อังกฤษ: The Sixth Cycle Birthday Anniversary Celebration Aquarium (Kung Krabaen Bay Aquarium: KKB Aquarium)) เป็นพิพิธภัณฑ์สัตว์น้ำในศูนย์ศึกษาการพัฒนาอ่าวคุ้งกระเบน อันเนื่องมาจากพระราชดำริ อยู่ในความดูแลของกรมประมง กระทรวงเกษตรและสหกรณ์
สถานแสดงพันธุ์สัตว์น้ำเฉลิมพระเกียรติ 6 รอบ พระชนมพรรษา ตั้งอยู่ในบริเวณศูนย์ศึกษาการพัฒนาอ่าวคุ้งกระเบนอันเนื่องมาจากพระราชดำริ อำเภอท่าใหม่ จังหวัดจันทบุรี ภายในมีการจัดแสดงพันธุ์สัตว์น้ำต่าง ๆ 4 กลุ่มใหญ่คือ ปลาเศรษฐกิจ ปลาสวยงาม ปลาในแนวปะการัง และปลาที่มีรูปร่างแปลก